Rīgas Jauno tehniķu centrs

Bauskas iela 88, Rīga, LV-1004, tālrunis 67474218, e‑pasts: rjtc@riga.lv

NOLIKUMS

Rīgā

|  |  |  |
| --- | --- | --- |
| 17.01.2025. |  | Nr. BJCJTC-25-14-nos |

|  |
| --- |
| **STEM - dabas zinātņu konkurss "Dabas detektīvi"***Grozījumi ar Rīgas Jauno tehniķu centra 25.09.2025. nolikumu* *Nr. BJCJTC-25-35-nos* |

1. **Vispārīgie jautājumi**

1. Šis nolikums nosaka kārtību, kādā norisinās STEM - dabas zinātņu konkurss “Dabas detektīvi”. Tēma- “Sēnes”.
2. Konkursa mērķi ir:
	1. sekmēt skolēnu izpratni par Latvijas sēņu daudzveidību;
	2. veicināt interesi par sēnēm, to nozīmi dabā un cilvēku dzīvē;
	3. popularizēt vides izglītību, attīstot bērnu un jauniešu zināšanas par apkārtējo vidi.
3. Konkursa uzdevumi ir:
	1. novērtēt Rīgas bērnu un jauniešu zināšanas par Latvijas sēņu daudzveidību un nozīmi dabā un cilvēka dzīvē;
	2. pilnveidot Rīgas bērnu un jauniešu prasmes atpazīt, klasificēt pēc dažādām pazīmēm, atrast kopīgo un atšķirīgo dažādām sēņu grupām.
4. Konkursu rīko Rīgas Jauno tehniķu centrs (turpmāk – Centrs) sadarbībā ar Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvaldi (turpmāk kopā – Organizatori).
5. Centrs ir atbildīgs par dalībnieku drošību saskaņā ar Ministru kabineta noteikumu prasībām, kādas jānodrošina izglītības iestādēs un to organizētajos pasākumos. Ārkārtas situācijas gadījumos rīkojas atbilstoši Departamenta noteiktajai kārtībai.
6. Atbildīgā persona par Konkursa norisi – Centra struktūrvienības “Rīgas Dabaszinību skola” vides interešu izglītības skolotāja Lilita Svirževska, e-pasts -lsvirzevska@edu.riga.lv., tālrunis 26392758.

1. **Konkursa norises vieta un laiks**
2. Konkurss notiek 2025. gada 31. oktobrī no plkst. 13:00 - 17:30 klātienē, Centra struktūrvienībā “Rīgas Dabaszinību skolā”, Ernestīnes ielā 8A, Rīgā.

*(Rīgas Jauno tehniķu centra 25.09.2025. nolikuma Nr. BJCJTC-25-35-nos redakcijā)*

1. Katrai klašu grupai ir savs uzdevumu izpildes laiks:
	1. 1.-3.klašu grupa- 13:30-14:30;
	2. 4.-6.klašu grupa- 15:00-16:00;
	3. 7.-9. klašu grupa- 16:20-17:20;
2. Konkursa nolikums un informācija par Konkursu tiek publicēta Rīgas Interešu izglītības metodiskā centra tīmekļvietnē [www.intereses.lv](http://www.intereses.lv) un Centra tīmekļvietnē [www.rjtc.lv](http://www.rjtc.lv).
3. **Konkursa dalībnieki, pieteikumu iesniegšana un dalības nosacījumi**
4. Konkursā piedalās Rīgas vispārējās un interešu izglītības iestāžu audzēkņi (turpmāk – Dalībnieki), piedaloties individuāli.
5. Pieteikumu dalībai Konkursā aizpilda izglītojošais pedagogs vai administrācijas pārstāvis elektroniski- <https://forms.office.com/e/vFFtdHH3xM> un nosūt Pielikumu Nr.1 uz e-pastu – ltimsa@edu.riga.lv līdz 2025. gada 29. oktobrim.

*(Rīgas Jauno tehniķu centra 25.09.2025. nolikuma Nr. BJCJTC-25-35-nos redakcijā)*

1. Dalībai Konkursā pedagogs var pieteikt līdz 2 Dalībniekiem katrā vecuma grupā no katras vides interešu izglītības programmas vai klašu grupas. Dalībnieku skaits katrā vecuma grupā ir limitēts- 30 Dalībniekiem. Konkursā piedalās tie Dalībnieki, kuri pirmie pieteikti.
2. Konkurss norisinās šādās vecuma grupās:
	1. 1.-3.klašu grupa;
	2. 4.-6.klašu grupa;
	3. 7.-9. klašu grupa.
3. Konkursa dalības nosacījumi:
	1. Konkursa Dalībnieki ir iepriekš reģistrēti, iesnieguši atļaujas par dalību Konkursā (Pielikums Nr. 1).
	2. Dalībnieki patstāvīgi veic uzdevumus Konkursa dienā, norādītajā laikā, neizmantojot palīglīdzekļus: telefonus un viedierīces, informatīvos resursus: noteicējus, grāmatas.

### Vērtēšanas noteikumi

1. Konkursa Dalībnieku sniegumu vērtē Centra izveidota un apstiprināta vērtēšanas komisija.
2. Konkursa programma tiek vērtēta punktu sistēmā no 0 līdz 40 punktiem:
	1. Zināšanu pārbaude - sēņu daudzveidība, iedalījums, izmantošanas iespējas no 0 līdz 15 punktiem;
	2. Prasmju lietošana - atpazīst sēnes, grupē pēc dažādiem kritērijiem, nosaka kopīgo un atšķirīgo dažādām sēņu grupām no 0 līdz 10 punktiem;
	3. Kritiskā domāšana - nosaka kopīgo un atšķirīgo dažādām sēņu grupām no 0 līdz 15 punktiem.
3. Vērtēšanas komisijai ir tiesības lemt par vairāku diplomu piešķiršanu vai nepiešķiršanu, kādā no nominācijām.
4. Vērtēšanas komisijas lēmums ir galīgs un neapstrīdams.

### V. Konkursa laureātu apbalvošana/rezultātu paziņošana

1. Konkursa rezultātu paziņošana notiek 2025. gada 5. novembrī, nosūtot pedagogiem vai administrācijas pārstāvjiem uz norādītajām e-pasta adresēm.
2. Informācija par Konkursa rezultātiem 2025. gada 7. novembrī tiek publicēta Centra tīmekļvietnē [www.rjtc.lv](http://www.rjtc.lv). un Rīgas Interešu izglītības metodiskā centra tīmekļvietnē – [www.intereses.lv](http://www.intereses.lv).
3. Katras vecuma grupas 1., 2. un 3. vietas un Atzinību ieguvēji tiek apbalvoti ar Centra diplomiem un balvām, kuras saņems pēc konkursa rezultātu izziņošanas Centra struktūrvienībā “Rīgas Dabaszinību skola”, Ernestīnes ielā 8A, Rīgā.
4. Dalībnieki saņem nepersonalizētus elektroniskus pateicības rakstus uz norādītajām pedagogu/ administrācijas pārstāvju e-pasta adresēm.

**VI. Dalībnieka personas datu aizsardzība attiecībā uz personas datu apstrādi**

1. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e. punkts.
2. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.
3. Nolikumā noteikto mērķu sasniegšanai un Konkursa publicitātes nodrošināšanai, tiks veikta Dalībnieku/iesniegto darbu fotografēšana un video ierakstīšana, un pasākuma laikā iegūtās fotogrāfijas un veiktie videoieraksti tiks izvietoti Rīgas valstspilsētas pašvaldības sociālā tīkla Facebook kontā, iestādes Facebook kontā, tīmekļvietnēs iksd.riga.lv, intereses.lv un Rīgas valstspilsētas pašvaldības uzņemtie attēli ir pieejami

https://www.flickr.com/photos/103426396@N05/albums/with/72177720312212706).

1. Organizatori neuzņemas atbildību par trešo personu foto un/vai video uzņemšanu un to izmantošanu.
2. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Iestādes – pasākuma organizatora e-pasta adresi rjtc@.riga.lv, norādot Dalībnieka identificējošu informāciju (piemēram, fotografēšanas laiku un izskatu raksturojošu informāciju).

*(Rīgas Jauno tehniķu centra 25.09.2025. nolikuma Nr. BJCJTC-25-35-nos redakcijā)*

1. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (Pielikums Nr. 1).
2. Dalībnieks/Dalībnieka likumiskais pārstāvis/pedagogs atbild par precīzu Dalībnieka datu iesniegšanu Iestādei – pasākuma organizatoram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Rīgas Jauno tehniķu centra vadītāja/direktore (izglītības jomā)  | R.Šmitiņa |

|  |
| --- |
| Svirževska 26392758  |